V súlade so zákonom č. 553/2003 Z. z. o odmeňovaní  niektorých zamestnancov pri výkone práce vo verejnom záujme (ďalej len „zákon o odmeňovaní“), § 231 Zákonníka práce a zákona č. 2/1991 Zb. o kolektívnom vyjednávaní v znení neskorších predpisov zmluvné strany

OBEC   Nižný Klátov
adresa:  Hlavná 1/1, 044 12 Nižný Klátov

IČO:      00 324 507

Zastúpená: Ing. PhDr. Marcelou Jokeľovou, starostkou obce
(ďalej len zamestnávateľ)

na jednej strane

a

Základná organizácia SLOVES  pre mestské a obecné úrady okresu Košice – okolie
( ďalej len odborová organizácia)

adresa sídla: Valaliky,   044 13  Valaliky

IČO:    22664980 573 

Zastúpená: Magdalénou Šipošovou, predsedníčkou  závodného výboru  a 
                    Ing.  Štefanom Petríkom, podpredsedom závodného výboru 

na druhej strane
 
uzatvárajú túto

k o l e k t í v n u  z m l u v u

Časť I
VŠEOBECNÉ USTANOVENIA

Článok 1

Cieľom tejto kolektívnej zmluvy (ďalej KZ)  je udržať sociálny mier  a preto zmluvné strany budú pri riešení vzájomných vzťahov prednostne používať prostriedky kolektívneho vyjednávania.
Zdôvodnenie  (ďalej len „Z“): vyplýva zo zák. č. 2/1991 Zb. o kolektívnom vyjednávaní

Článok 2

Touto kolektívnou zmluvou sa upravujú:

- postavenie odborovej organizácie a vzájomné vzťahy zmluvných strán,
- pracovnoprávne vzťahy,
- platové podmienky,
- sociálna oblasť a sociálny fond.
 Z: vymedzuje ustanovenie § 2 ods. 1 zák. č. 2/1991 Zb. o kolektívnom  vyjednávaní  

Článok 3

Táto kolektívna zmluva sa vzťahuje na všetkých zamestnancov zamestnávateľa, ktorí sú u zamestnávateľa v pracovnom pomere, ako aj na štatutárov zamestnávateľa, okrem prípadov, kedy by to odporovalo iným právnym predpisom (napr. zákon o odmeňovaní starostov a primátorov...... ). 
Z: vyplýva z ustanovenia § 5 ods. 3 zákona č. 2/1991 o kolektívnom vyjednávaní

Článok 4

Zamestnávateľ nebude diskriminovať členov a funkcionárov základnej organizácie za ich členstvo, námety, kritické pripomienky a činnosť vyplývajúcu z výkonu odborovej funkcie. Súčasne bude plne rešpektovať právnu ochranu funkcionárov základnej organizácie.
Z:  vyplýva  z ust. § 13 ods. 1 a  § 240  Zákonníka práce 

Časť  II
POSTAVENIE  ODBOROVEJ  ORGANIZÁCIE  A VZÁJOMNÉ VZŤAHY

Článok 5

Odborová organizácia má právnu subjektivitu podľa  zákona č. 83/1990 Zb. o združovaní občanov  v znení neskorších predpisov.  
Oprávnenie rokovať a uzatvoriť túto kolektívnu zmluvu vyplýva z čl. 4 stanov odborovej organizácie.
Zamestnávateľ uznáva základnú organizáciu a jej závodný výbor za jediného predstaviteľa    všetkých zamestnancov zamestnávateľa v kolektívnom vyjednávaní, uznáva práva odborov vyplývajúce z platných pracovnoprávnych predpisov a tejto kolektívnej zmluvy.
Z: odvodené z  ust. § 2 ods. 2 a § 5 ods.  3  zák.  č.  2/1991 Zb. o  kolektívnom vyjednávaní ako aj z ust. § 11a a §§ 229 až 232 Zákonníka práce

Článok 6

Zamestnávateľ poskytne na prevádzkovú činnosť základnej organizácii  bezplatne miestnosť s nevyhnutným vybavením a uhrádza náklady spojené s ich údržbou  a technickou prevádzkou.
Z: ukladá ust. § 240 ods. 5 Zákonníka práce

Článok 7

1. Zamestnávateľ poskytne zamestnancom na výkon funkcie v odborovom orgáne a účasť na odborárskom vzdelávaní pracovné voľno s náhradou mzdy v sume ich priemerného zárobku.

2. Zamestnávateľ poskytne členovi odborového orgánu na činnosť odborovej organizácie ( odborové schôdze, konferencie  a iné odborárske aktivity) pracovné voľno s náhradou mzdy. 
Z: upravuje § 136 ods. 1, § 137 ods. 5 písm. c) a e),  § 138 a § 240 ods. 1,2, 3 Zákonníka práce.

Článok 8

Zmluvné strany sa dohodli, že zamestnávateľ  zabezpečí úhradu členských príspevkov formou zrážky zo mzdy členom základnej organizácie na základe  ich predchádzajúceho písomného súhlasu. Takto získané členské príspevky (vo výške 1 % z čistého mesačného príjmu člena) zamestnávateľ poukáže na účet základnej organizácie najneskôr do 28 pracovných dní po termíne vyúčtovania mzdy.
Číslo účtu základnej organizácie:  008919765/0900.
Z:  vyplýva  z ust. §  130  ods.8 a § 131 ods.3  Zákonníka práce

Článok 9

Zamestnávateľ sa zaväzuje, že umožní odborovej organizácii vykonávanie kontrolnej činnosti v oblasti dodržiavania pracovnoprávnych predpisov vrátane mzdových predpisov a záväzkov vyplývajúcich z tejto kolektívnej zmluvy a za tým účelom poskytovať potrebné informácie, konzultácie a doklady. 
Z: vyplýva z ust. § 237 ods. 4  a § 239 Zákonníka práce

Časť III
PRACOVNOPRÁVNE   VZŤAHY

Článok 10

Základná organizácia uznáva právo zamestnávateľa organizovať, riadiť a kontrolovať pracovnú činnosť zamestnancov  a vytvárať priestor na dodržiavanie pracovnej disciplíny.
Z:  vyplýva z ust. § 82 Zákonníka práce

Článok 11

Zamestnávateľ vopred prerokuje so závodným výborom  každú zmenu organizačného poriadku.
Z: vyplýva  z ust. § 237 ods. 2 písm. c)  a  d) Zákonníka práce

Článok 12

Zamestnávateľ vykoná zmeny v platnom pracovnom poriadku, alebo vydá nový pracovný poriadok len s predchádzajúcim súhlasom závodného výboru, inak bude pracovný poriadok neplatný. 
Z: ukladá § 12 zák. č. 552 /2003 Z. z. o výkone práce vo verejnom záujme v znení neskorších predpisov

Článok 13

Pracovný čas zamestnanca je 37 ½ hodiny týždenne. U zamestnanca, ktorý má pracovný čas rozvrhnutý tak, že pravidelne vykonáva prácu striedavo v oboch zmenách v dvojzmennej prevádzke je 36 a ¼ hodiny týždenne  a u zamestnanca, ktorý má pracovný čas rozvrhnutý tak, že pravidelne vykonáva prácu striedavo vo všetkých zmenách v trojzmennej prevádzke 
alebo v nepretržitej prevádzke, je 35 hodín týždenne. Do pracovného času sa nezapočítava prestávka na odpočinok a jedenie. 
Z: umožňuje ust. § 85 ods. 5 Zákonníka práce,  § 31 ods. 3 zákona o odmeňovaní a Kolektívna zmluva vyššieho stupňa na rok 2013 pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme (ďalej len „Kolektívna zmluva vyššieho stupňa na rok 2013

Článok 14

Ak to prevádzkové dôvody dovolia a väčšina zamestnancov príslušného pracoviska o to prejaví záujem, zamestnávateľ bude súhlasiť so zavedením pružného pracovného času.
Z: umožňuje ust. § 88 a § 89 Zákonníka práce.  

Článok 15

Základná výmera dovolenky je päť týždňov. Dovolenka vo výmere šiestich týždňov patrí zamestnancovi, ktorý do konca kalendárneho roka dovŕši najmenej 33 rokov veku.
Dovolenka učiteľov vrátane riaditeľov škôl a ich zástupcov, učiteľov materských škôl vrátane riaditeľov týchto škôl a ich zástupcov, asistentov učiteľov, majstrov odbornej výchovy a vychovávateľov je deväť týždňov v kalendárnom roku. 
Z: umožňuje ust. § 103 ods. 1 až  3 Zákonníka práce,  s § 31 ods. 3 zákona o odmeňovaní a Kolektívna zmluva vyššieho stupňa na rok 2013

Článok 16

Zamestnávateľ  poskytne   zamestnancovi   pracovné   voľno  s   náhradou   mzdy  v sume jeho priemerného   zárobku  v prípade   zvyšovania,   resp.   získania  kvalifikácie,   ktorá súvisí  s   výkonom   práce  priemerného mesačného zárobku,   ak   pracovný pomer zamestnanca   trval   najmenej   dva   roky   a menej   ako päť rokov    dohodnutej  v pracovnej zmluve.   Tým   nie je   dotknuté   právo  zamestnávateľa   v   zmysle   § 155     ZP v dohode určiť ďalšie podmienky.  
Z: umožňuje ust. § 140  ods.2 a  3  Zákonníka práce a § 31 ods. 3 zákona o odmeňovaní

Článok 17

1. Zamestnávateľ vyplatí zamestnancovi, s ktorým skončí pracovný pomer výpoveďou 
    z dôvodov uvedených  v § 63 ods. 1 písm. a) alebo písm. b) alebo z dôvodu, že   
    zamestnanec stratil vzhľadom na svoj zdravotný stav podľa lekárskeho posudku  dlhodobo 
    spôsobilosť vykonávať doterajšiu prácu, odstupné   v sume:
a) dvojnásobku jeho priemerného mesačného zárobku, ak pracovný pomer zamestnanca trval   
    najmenej dva roky a menej ako päť rokov,
b) trojnásobku jeho priemerného priemerného mesačného zárobku, ak pracovný pomer 
    zamestnanca  trval  najmenej päť rokov a menej ako desať rokov,
c) štvornásobku jeho priemerného mesačného zárobku, ak pracovný pomer zamestnanca  
    trval  najmenej  desať rokov a menej ako dvadsať rokov
d) päťnásobku  jeho priemerného mesačného zárobku, ak pracovný pomer zamestnanca  
    trval  najmenej  dvadsať rokov.    
 
2. Zamestnávateľ vyplatí zamestnancovi, s ktorým skončí pracovný pomer dohodou 
    z dôvodov uvedených  v § 63 ods. 1 písm. a) alebo písm. b) alebo z dôvodu, že     
    zamestnanec stratil vzhľadom na svoj zdravotný stav podľa lekárskeho posudku  dlhodobo   
    spôsobilosť vykonávať doterajšiu prácu, odstupné   v sume:
a) dvojnásobku jeho priemerného mesačného zárobku, ak pracovný pomer zamestnanca trval   
    menej  ako dva roky,
b) trojnásobku jeho priemerného priemerného mesačného zárobku, ak pracovný pomer 
    zamestnanca  trval  najmenej dva roky a menej ako päť rokov,
c) štvornásobku jeho priemerného mesačného zárobku, ak pracovný pomer zamestnanca  
    trval  najmenej  päť  rokov a menej ako desať rokov
d) päťnásobku jeho priemerného mesačného zárobku, ak pracovný pomer zamestnanca  
    trval  najmenej  dvadsať rokov    o priemerného mesačného zárobku, ak pracovný pomer   
    zamestnanca  trval  najmenej  desať  rokov  a menej ako dvadsať rokov,
e) šesťnásobku jeho priemerného mesačného zárobku, ak pracovný pomer zamestnanca  
     trval najmenej  dvadsať rokov.    
Z:  umožňuje ust. § 76 ods. 1,2  Zákonníka práce, § 13b zák. Č. 552/2003 Z .z. o výkone práce vo verejnom záujme a Kolektívna zmluva vyššieho stupňa na rok 2013 

Článok 18

Zamestnávateľ vyplatí zamestnancovi pri prvom skončení pracovného pomeru po vzniku nároku na starobný dôchodok alebo  invalidný dôchodok, ak pokles schopnosti vykonávať  zárobkovú činnosť je viac ako 70 %, alebo predčasný starobný dôchodok, odchodné v sume dvojnásobku jeho priemerného mesačného zárobku, ak požiada o poskytnutie uvedeného dôchodku pred skončením pracovného pomeru alebo do desiatich pracovných dní po jeho skončení. 
Z: umožňuje § 76a  ods.1, 2  Zákonníka práce a § 31 ods. 3 zákona o odmeňovaní a Kolektívna zmluva  vyššieho  a stupňa na rok 2013

Článok  19

Zamestnávateľ môže  predĺžiť alebo opätovne  dohodnúť  pracovný   pomer  na  určitú  dobu   do dvoch  rokov,   alebo  nad  dva  roky  u zamestnancov, ktorí vykonávajú práce v rámci projektov a iných aktivít  na  zvýšenie  zamestnanosti, opatrovateliek,  koordinátorov  aktivačných  prác  a  menších  obecných  služieb, terénnych sociálnych pracovníkov, asistenta terénneho sociálneho pracovníka.
Z: umožňuje § 48 ods. 4  pís. d)  Zákonníka práce 

Článok 20

Závodný výbor uplatní právo kontroly nad dodržiavaním pracovnoprávnych a mzdových predpisov, ako aj záväzkov z kolektívnej zmluvy. Termín a rozsah kontroly oznámi závodný výbor zamestnávateľovi týždeň pred jej uskutočnením. 
Z:  vyplýva z ust. § 239 Zákonníka práce

Časť  IV
PLATOVÉ  PODMIENKY

Článok 21

    (1) Odmeňovanie zamestnancov je stanovené na základe zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a zákona č.369/90 Zb. o obecnom zriadení.

    (2)  Prehodnotenie priznaného osobného príplatku zamestnancov sa vykoná zamestnávateľ najmenej jedenkrát ročne, vždy k 1. januáru kalendárneho roka a u novoprijatých zamestnancov aj po skončení skúšobnej doby,  pokiaľ bola dohodnutá.
 Z: Vyplýva z ust. § 10 zákona o odmeňovaní   
   
    (3)  Zamestnávateľ sa zaväzuje uskutočniť výplatu  mzdy zamestnanca raz mesačne najneskôr v 28. deň po ukončení predchádzajúceho mesiaca.

    (4) Zamestnávateľ sa zaväzuje poukázať mzdu zamestnanca na ním určený účet v banke najneskôr v deň  určený na výplatu podľa predchádzajúceho odseku. 
Z:  vyplýva z ust.  § 130, ods. 2 a 8  Zákonníka práce 

Článok 22

Do doby rozhodnej  pre zaradenie zamestnanca do príslušného platového stupňa sa započítava doba inej než požadovanej pracovnej činnosti v rozsahu dvoch tretín, ak zamestnávateľ rozhodne o využiteľnosti pre úspešný výkon pracovnej činnosti. 
Z: vyplýva z ust.  § 6 ods. 2 zákona o odmeňovaní

Článok 23

Zamestnancovi, ktorý vykonáva remeselné, manuálne alebo manipulačné pracovné činnosť a je zaradený do platovej triedy 1 až 7, určí zamestnávateľ tarifný plat v rámci rozpätia najnižšej  a najvyššej platovej triedy, do ktorej ho zaradil, bez závislosti od dĺžky započítanej praxe.

Ide o tieto pracovné činnosti:
Upratovacie a údržbárske práce, vodiči, zamestnanci ZJ a ŠJ.
Z: umožňuje ust. § 7 ods. 4 zákona o odmeňovaní

Článok 24

Príplatok za zmennosť je stanovený  vo výške: 3,0%
Z: umožňuje ust. § 13 zákona o odmeňovaní

Článok 25

Zamestnávateľ poskytne zamestnancovi odmenu za pracovné  zásluhy  pri  dosiahnutí 50 rokov  veku vo  výške  jeho  funkčného platu.
Z: umožňuje ust. § 20 zákona o odmeňovaní

Článok 26

Zamestnávateľ  vyčlení čiastku 5% z disponibilného objemu mzdových prostriedkov na  vyplatenie  odmien  poskytovaných  zamestnancom podľa § 20 ods. 1 písm. a), b), d) a e) zákona o odmeňovaní.
Z: umožňuje ust. § 20 zákona o odmeňovaní

Článok 27

Zamestnávateľ sa zaväzuje raz ročne prerokovať so závodným výborom čerpanie mzdových prostriedkov v nadväznosti na jednotlivé články tejto kolektívnej zmluvy.
Z: vyplýva z ust. § 239 písm. b) Zákonníka práce

Článok 28

Zamestnancovi  patrí náhrada mzdy v sume 60% jeho priemerného zárobku ak mu zamestnávateľ nemôže prideľovať prácu z vážnych prevádzkových dôvodov, ako sú nespôsobilosť  pracovných priestorov pre vážnu technickú poruchu, alebo požiar.
Z: vyplýva z ust. § 142 ods. 4) Zákonníka práce

Časť  V
SOCIÁLNA OBLASŤ A SOCIÁLNY FOND

Článok 29

Zamestnávateľ zabezpečí pre všetkých zamestnancov stravovanie podľa svojich technických možností alternatívne
-  vo vlastnom stravovacom zariadení
-  formou dovozu teplého jedla do jedálne na pracovisko
-  rovnocenným plnením formou stravovacích poukážok, pričom hodnota stravovacej	   
   poukážky musí predstavovať najmenej 75 % stravného poskytovaného pri pracovnej 
   ceste v trvaní  5 až 12 hodín podľa osobitného predpisu.
Článok 30

Zamestnávateľ poskytne stravovanie aj dôchodcom, ktorí do odchodu do starobného alebo invalidného dôchodku pracovali u zamestnávateľa a jeho právnych predchodcov. Týka sa to len tých zamestnávateľov, ktoré majú vlastné stravovacie zariadenie.
Z: umožňuje ust. § 152 ods. 8 písm. c) Zákonníka práce a ust. § 7 ods. 2 zák. č. 152/1994 Z. z. o sociálnom fonde  

Článok 31

 Zamestnávateľ môže poskytnúť stravovanie zamestnancom podľa podmienok ustanovených v článku  29 tejto kolektívnej zmluvy  aj v čase ich ospravedlnenej neprítomnosti v práci a to počas:  dovolenky, náhradného voľna, študijného voľna, ošetrovania člena rodiny a práceneschopnosti v trvaní max. 7 pracovných dní.
Z: umožňuje ust. § 152 ods. 8  písm. a) Zákonníka práce  

Článok 32

Zmluvné strany sa dohodli, že okrem príspevku na stravovanie poskytovaného zamestnancom 
podľa ust. § 152 ods. 3 Zákonníka práce, zamestnávateľ poskytne príspevok zo sociálneho fondu  vo výške  určenej  v „Zásadách  čerpania sociálneho fondu“ na príslušný rok – v roku 2013 vo výške 0,20 eur na jedno hlavné jedlo. 
Z: vyplýva z ust. § 152 ods. 3 Zákonníka práce a ust. § 7 ods. 2 zák. č. 152/1994 Z. z. o sociálnom fonde v znení neskorších predpisov

Článok 33

Zamestnávateľ podľa § 152 ods. 8 písm. c) ZP zabezpečí stravovanie za podmienok stanovených v článku 29 tejto kolektívnej zmluvy  aj starostom obcí, primátorom miest a plne uvoľneným poslancom obecných a mestských zastupiteľstiev, ktorým bude prispievať na stravovanie podľa § 152 ods. 3.

Článok 34

Zamestnávateľ poskytne zamestnancovi počas prvých 10 dní dočasnej pracovnej neschopnosti náhradu príjmu vo výške 60 % denného vymeriavacieho základu podľa § 55 zákona č. 461/2003 Z. z. o sociálnom poistení.
Z: umožňuje § 8 ods. 2 zákona č. 462/2003 Z. z. o náhrade príjmu pri dočasnej pracovnej neschopnosti zamestnanca

Článok 35

Zamestnávateľ môže zabezpečiť pre zamestnancov služby na regeneráciu pracovnej sily, na ktoré poskytne príspevok zo sociálneho fondu podľa zásad pre používanie sociálneho fondu, napr. na masáže,  rehabilitačné cvičenia, plávanie, fitnes, sauna, solárium, návšteva aquaparku a pod. V prípade, že sa služby na regeneráciu pracovnej sily budú organizovať formou spoločného zájazdu, zamestnávateľ poskytne pre zamestnancov l deň pracovného voľna v kalendárnom roku  za účelom využitia týchto služieb. 
Z: umožňuje ust. § 7 ods. 2 zákona č. 152 /1994 Z. z.  o sociálnom fonde

Článok 36

Zamestnávateľ poskytne zamestnancom príspevok na doplnkové dôchodkové sporenie vo výške  najmenej  2 % z objemu  zúčtovaných  platov zamestnancov. 
Z: vyplýva z čl. II, bodu 6  Kolektívnej zmluvy vyššieho stupňa  na rok 2013

Článok 37

Zamestnávateľ poskytne zamestnancom, ktorí sa nezavinene dostali do finančnej tiesne, sociálnu výpomoc vrátane  bezúročnej  návratnej  sociálnej výpomoci podľa zásad pre používanie sociálneho fondu.
Z: umožňuje  ust. § 7 ods. 1 a  2 zák. č. 152/1994  Z. z. o sociálnom  fonde

Článok 38

Nárok na príspevok zo SF majú všetci zamestnanci, s výnimkou starostov a primátorov, ktorí sú odmeňovaní podľa osobitného predpisu.

Článok 39

Celkový prídel  do sociálneho fondu je tvorený:
a)   povinným  prídelom  vo  výške 1 %  a
b)   ďalším  prídelom vo  výške  0,25 % 
zo súhrnu hrubých platov zúčtovaných  zamestnancom na výplatu za kalendárny rok
Z: vyplýva z  Kolektívnej zmluvy vyššieho stupňa na rok 2013 a ust. § 3 ods. 1 zák. č. 152/1994 Z. z. o sociálnom fonde v znení neskorších predpisov.

Článok 40

Zmluvné strany sa zaväzujú, že pri použití sociálneho fondu a podmienkach jeho poskytovania budú postupovať podľa „Zásad o čerpaní sociálneho fondu“, ktoré každoročne schvaľuje  členská schôdza  odborovej organizácie (konferencia).  
Ak zamestnávateľ sám tvorí sociálny fond a nie je účastníkom „ Zmluvy o vytvorení Spoločného sociálneho fondu“ zo dňa 30.06.2003,  jeho použitie upraví  vnútorným predpisom. Rovnako postupuje aj zamestnávateľ, u  ktorého nepôsobí odborová organizácia.
Z: vyplýva z  ust. § 7  ods.  2  zák. č. 152/1994 Z. z. o sociálnom fonde v znení neskorších predpisov .

Článok 41

Zmluvné strany sa budú pri používaní prostriedkov sociálneho fondu riadiť rozpočtom sociálneho fondu, ktorý tvorí prílohu tejto kolektívnej zmluvy.
Z: ukladá  ust. § 7 ods. 1 zák. č. 152/1994 Z. z.  o sociálnom fonde v znení neskorších predpisov

Článok 42

Vedením agendy sociálneho fondu je v zmysle Zmluvy o vytvorení Spoločného sociálneho fondu poverený Obecný úrad Valaliky, ktorý má z rozpočtu sociálneho fondu každoročne vyčlenené finančné prostriedky na krytie mzdových a režijných nákladov.
Z:  vyplýva z časti V.2  Zmluvy o vytvorení spoločného sociálneho fondu.

Časť  VI
BEZPEČNOSŤ  a OCHRANA ZDRAVIA PRI  PRÁCI

Článok 43   
 (1) Zamestnávateľ v rozsahu svojej pôsobnosti a v súlade s ustanoveniami § 146 a § 147 ZP a §§ 6 až 10 zákona  NR SR je č. 124/2006 Z. z. o BOZP v znení zák. č.309/2007 Z. z. (ďalej len zákon o BOZP)  sa zaväzuje sústavne zaisťovať bezpečnosť a ochranu zdravia zamestnancov pri práci a na ten účel vykonávať potrebné opatrenia vrátane zabezpečovania prevencie, potrebných prostriedkov a vhodného systému na riadenie ochrany práce.

(2)  Zamestnávateľ v záujme toho sa zaväzuje : 
      a) pravidelne, zrozumiteľne a preukázateľne oboznamovať každého zamestnanca s právnymi a ostatnými predpismi na zaistenie BOZP, so zásadami bezpečného správania na pracovisku a s bezpečnými pracovnými postupmi a overovať ich znalosť (§ 7 ods.1 zákona o BOZP),
       b)  vypracovať zoznam poskytovaných OOPP na základe posúdenia rizika a hodnotenia nebezpečenstiev vyplývajúcich z pracovného procesu a pracovného prostredia (§ 6 ods.2 písm. a/ zákona o BOZP),
      c)  poskytovať zamestnancom pracovný odev a pracovnú obuv, ak pracujú v prostredí v ktorom odev alebo obuv podlieha mimoriadnemu opotrebovaniu alebo mimoriadnemu znečisteniu ( 6 ods. 3 písm. a/ zákona o BOZP),
      d) vydať zákaz fajčenia na svojich pracoviskách a zabezpečovať dodržiavanie tohto zákazu ( zákon č.377/2004 Z. z. o ochrane nefajčiarov a § 6 ods.5 zákona o BOZP),
       e)  zabezpečovať zamestnancom pitný režim, ak to vyžaduje ochrana ich života alebo zdravia a poskytovať im umývacie, čistiace a dezinfekčné prostriedky na zabezpečenie telesnej hygieny (§ 6 ods. 3 písm. b/ zákona o BOZP),

Časť  VII
ZDRAVOTNÁ  STAROSTLIVOSŤ

 Článok 44   

Zamestnávateľ sa zaväzuje :
a)   umožniť preventívne lekárske prehliadky  zdravotného stavu zamestnanca na svoje náklady.
b)  vybaviť pracoviská príslušnými hygienickými pomôckami a stav lekárničiek  udržiavať  v zmysle platných noriem.
c)   v zmysle § 138 ZP poskytnúť zamestnancom v deň darovania krvi pracovné voľno s náhradou mzdy.

VIII
ZÁVEREČNÉ  USTANOVENIA

Článok 45

Kolektívna zmluva sa uzatvára na obdobie do 31.12.2014. Zmeny a doplnky sa budú riešiť dodatkami. Táto kolektívna zmluva stráca platnosť dňom podpísania novej kolektívnej zmluvy oprávnenými zástupcami  zmluvných strán.

Článok 46

Každá zo zmluvných strán môže navrhnúť rokovanie o zmene alebo doplnení tejto kolektívnej zmluvy. Na návrh je druhá strana povinná písomne odpovedať do 15 dní odo dňa obdržania  návrhu.

Článok 47

Zmeny a dodatky prijaté zmluvnými stranami sú záväzné po ich podpísaní oprávnenými zástupcami.

Článok 48

Zmluvné strany sa dohodli, že plnenie tejto kolektívnej zmluvy bude kontrolované v ročných intervaloch na spoločnom rokovaní členskej schôdze odborovej organizácie ( konferencii).

Článok 49

1) Táto kolektívna zmluva je účinná dňom jej podpísania oprávnenými zástupcami a je záväzná pre zmluvné strany a pre ich právnych nástupcov v dobe jej platnosti..

Článok 50

2) Kolektívna zmluva je vyhotovená v dvoch exemplároch, z ktorých po jednom obdrží každá zo zmluvných strán – do 15 dní od  jej podpísania.

Valaliky, dňa  20.06.2013

_____________________                               _________________________
    Magdaléna  ŠIPOŠOVÁ                                           
    predseda  ZV SLOVES                                          Ing. PhDr. Marcela Jokeľová  zamestnávateľa                                                                       starostka obce

________________________                                                                                     
      Ing. Štefan PETRÍK
   podpredseda ZV SLOVES